'U Africi bi ljudi vapili da imaju standard kakav je u Hrvatskoj'

Što se tiče poruka s propovijedi, Plenković je rekao da je "uvijek dobro čuti poticaj - tri poruke savjesti, nade i ostanka u RH su nešto što svi dijelimo", kao i evociranje uspomena na kardinala Stepinca...

<p>Premijer Andrej Plenković građanima i građankama RH <strong>čestitao je Dan državnosti RH</strong> te se osvrnuo na odlazak brojnih građana i građanki iz RH u potrazi za boljim životom.</p><p>'Prisjećamo se, evo, već 27 godina od povijesnih odluka Sabora kao preduvjeta hrvatske samostalnosti i neovisnosti, vremena rata, državničke politike Tuđmana i ključne uloge branitelja u obrani i plebiscitarnog očitovanja naroda za svojom državom', podsjetio je premijer čestitavši Dan državnosti, javlja <a href="http://hr.n1info.com/a312273/Vijesti/U-Africi-bi-vapili-da-imaju-standard-kakav-je-u-Hrvatskoj.html"><strong>N1</strong></a>.</p><p>'Sve su to <strong>simboli koje i danas trebamo njegovati</strong>, trebamo raditi na unaprjeđenju naših institucija, jačanju demokracije i gospodarstva, davanju svim ljudima perspektive da zadovoljno žive i rade u domovini', kazao je i podsjetio da je to i cilj ove Vlade.</p><p>'Moramo stvarati preduvjete da ljudi ostanu', istaknuo je Plenković i podsjetio da se trend iseljavanja poklapa i s činjenicom da je RH članica EU i da više ne postoje <strong>barijere za slobodu kretanja</strong> te da bi slično bilo i ranije da ih prije nije bilo.</p><h2>Uvjeren da će se iseljenici vratiti</h2><p>'Uvjeren sam da je to kretanje dvosmjerno i da će ljudi koji žele dio života i posla odraditi u inozemstvu<strong> ipak vratiti se u domovinu i poticati Hrvatsku</strong> kao što je iseljeništvo poticalo Hrvatsku i davalo energiju u teškoćama.</p><p>Mi ćemo sa svoje strane učiniti sve, danas smo na najmanjem broju nezaposlenih otkad je Hrvatske', podsjetio je nabrojavši mjere koje Vlada poduzima.</p><p>Što se tiče poruka s propovijedi, Plenković je rekao da je "uvijek dobro čuti poticaj - tri poruke savjesti, nade i ostanka u RH su nešto što svi dijelimo", kao i evociranje uspomena na kardinala Stepinca - njegova propovijed je zagovor svima nama da radimo što više", kazao je premijer.</p><p>Podsjetio je i da problem demografije nije tu od jučer. 'Taj trend je svojstven mnogim zemljama u Europi upravo naše veličine, to je jedno od temeljnih pitanja, i jučer smo dijelom o tome govorili, imate ogromne plus demografske trendove<strong> u zemljama Afrike i srednjeg istoka gdje je sasvim drugačija situacija, tamo je takvo siromaštvo da bi svi vapili da imaju standard kakav je u Hrvatskoj'</strong>, kazao je Plenković.</p><h2>'Daleko smo od teme pobačaja'</h2><p>'Gospodarsko podizanje je samo jedan aspekt', kazao je i istaknuo da je ukupno ozračje i volja onih koji zasnivaju obitelj nešto što treba ući u kod naroda. 'Vjerujem da je optimizam ključan u tom pogledu za demokratski oporavak', uvjeren je premijer.</p><p>Upitan hoće li zastupnici HDZ-a imati slobodu odlučivati po savjesti o Zakonu o pobačaju, odvratio je: <strong>"Daleko smo od te teme".</strong></p><p>S obzirom na ranije glasanje po savjesti oko Istanbulske konvencije, na što su premijera podsjetili novinari i upitali hoće li u budućnosti to biti moguće, on je opetovao da "političke stranke nisu debatna društva".</p><p>Što se tiče rujna koji je kao rok predsjednik HDZ-ova Kluba zastupnika u Saboru Branko Bačić spomenuo za Kolindu Grabar Kitarović da odluči hoće li u utrku za drugi predsjednički mandat, Plenković je podsjetio da se već puno puta očitovao o tome i kazao da je to normalno i očekivano te zaključio: "Što prije, to bolje".</p><h2>Predsjednica: Mobilnost je dobra, nudi prilike</h2><p>Predsjednica Republike Kolinda Grabar-Kitarović čestitala je u ponedjeljak svim Hrvatima u domovini i svijetu Dan državnosti.</p><p>"Iskoristila bih priliku da svim državljankama i državljanima Hrvatske i svim Hrvatima u svijetu čestitam Dan hrvatske državnosti", kratko je izjavila hrvatska predsjednica ispred Crkve svetog Marka na zagrebačkom Gornjem Gradu gdje je nazočila svetoj misi za Domovinu koju je predvodio kardinal Josip Bozanić.</p><p>Odgovarajući na novinarsko pitanje kako komentira Bozanićevo upozorenje na sve veće iseljavanje mladih iz Hrvatske, Grabar-Kitarović je kazala kako je mobilnost sama po sebi dobra, jer nudi priliku za rad i školovanje, istaknuvši kako se nada da će se u Hrvatskoj stvoriti takvi uvjeti koji će svima omogućiti da se vrate u domovinu.</p><h2>Jadroković: Zajednička budućnost uz poštivanje različitosti</h2><p>Svim Hrvaticama i Hrvatima, građanima i građankama RH Dan državnosti čestitao je i predsjednik Hrvatskog sabora Gordan Jandroković, uz prisjećanje na sve one koji su u hrvatsku domovinu ugradili svoje živote.</p><p>"Danas se sjećamo predsjednika Tuđmana, hrvatskih branitelja, onih ljudi koji su imali dovoljno hrabrosti, snage i vizije u stvaranju naše domovine", rekao je Jandroković. </p><p>Želja je svih nas da ona bude što bolja, što kvalitetnija za život naših građana, dodao je, te pozvao sve građane da ne napuštaju Hrvatsku jer "ovo je naša domovina, ovo je i njihova domovina, ovdje se moramo boriti za bolji i kvalitetniji život".</p><p>"Vjerujem da ima dovoljno potencijala, vjerujem da možemo bolje. Prošli smo jedno dosta tešku etapu povijesti od 90-ih godina naovamo, i sada je trenutak da zemlju gradimo na najbolji mogući način", rekao je.</p><p>Pozvao je stoga "na zajedništvo, na međusobno uvažavanje i toleranciju, domoljublje kao osnovu zajedničkog djelovanja u našoj državi, ali isto tako i uvažavanje razlika": "Postoje različiti svjetonazori, ljudi drugačije gledaju na život, međutim, ovo je naša domovina i svi mi zajedno u suradnji moramo ju graditi", poručio je.</p>